
ΔΕΛΤΙΟ ΤΥΠΟΥ

Πανελλήνιος Ιατρικός Σύλλογος: Συνάντηση με την Πανελλήνια Επιτροπή Διαπραγμάτευσης και τον ΕΟΠΥΥ

Συνάντηση του Προέδρου του Π.Ι.Σ. και της Πανελλήνιας Επιτροπής Διαπραγμάτευσης, πραγματοποιήθηκε σήμερα στο Υπουργείο Υγείας, με τον Αντιπρόεδρο του ΕΟΠΥΥ κ. Αλέξανδρο Γαρύφαλλο.
Η συζήτηση θα συνεχιστεί και αμέσως μετά το Πάσχα με την παρουσία και της Πολιτικής Ηγεσίας του Υπουργείου, προκειμένου να υπάρξει τελική συμφωνία επί των θέσεων και προτάσεων, τις οποίες η Πανελλήνια Επιτροπή Διαπραγμάτευσης είχε καταθέσει τις προηγούμενες ημέρες στον ΕΟΠΥΥ, είχαν γίνει αποδεκτές από την Διοίκηση του ΕΟΠΥΥ και απέμεινε η τελική επεξεργασία του ΕΟΠΥΥ, προκειμένου να υλοποιηθούν τα συμπεφωνημένα.
Ο Πανελλήνιος Ιατρικός Σύλλογος με την Πανελλήνια Επιτροπή Διαπραγμάτευσης που έχει ορίσει, ζητούν άμεσες λύσεις,προκειμένου να μην ξαναδοκιμάσουμε σαν κλάδος νέoclaw- back και rebate και να επιτευχθεί η βιωσιμότητα των εργαστηριακών και κλινικοεργαστηριακών ιατρών.
Οποιεσδήποτε άλλες σκέψεις ή αντιλήψεις που δεν οδηγούν σε άμεσα αποτελέσματα, συνεπάγονται τερματισμό των συνομιλιών και έναρξη κινητοποιήσεων.
Για μία ακόμη φορά δηλώνουμε ότι η υπομονή έχει και όρια και ότι η περίθαλψη των ασφαλισμένων και η λειτουργία των ιατρών δεν επιτρέπουν καθυστερήσεις, που επιδεινώνουν τα προβλήματα, υποβαθμίζουν και υποτιμούν κάθε λειτουργία.

